F.Quliyev. Təşəkkür edirəm, cənab Sədr. Mən sənədlə tanış oldum. Doğrudan da, çox müfəssəl hazırlanmış bir sənəddir. Hesab edirəm ki, son zamanlar belə ətraflı və əhəmiyyətli bir sənədin ortaya çıxması nadir hallarda baş verir. Ona görə də bu layihənin üzərində işləyən hər kəsə təşəkkürümü bildirirəm. Məncə, bu sənədin əsas müddəalarından bir neçəsi, yəni qeyri-neft sektorunun inkişafına kompleks yanaşmalar əsas əhəmiyyət kəsb edir. Əbülfəs müəllim də bir məsələyə toxundu. Turistlərin burada qalması, dincəlməsi ilə yanaşı, burada bir çox sahələrin inkişafı da nəzərdə tutulub. Bu çox gözəl bir yanaşmadır. Üstəlik də artıq bu sahənin inhisara alınmasının mümkün olmaması ilə bağlı fikirlər səsləndi. Bu sənədin 3.1.14-cü maddəsinə inhisarçılığa yol verməmək haqqında müddəanın salınması da onu göstərir. Hesab edirəm ki, bunun üçün şərait və imkanlar var.